kardosdrur/scandi-wiki huggingface dataset:
Barbara Gress

Barbara Gress (3. september 1957 - 4. november 2001) var en dansk forfatter, billedkunstner, dukkemager og scenograf. Hun var datter af forfatteren Elsa Gress og kunstmaleren Clifford Wright. Hendes lillebror er arkitekt Jonathan Gress. Clifford Wright adopterede Elsa Gress' førstefødte, filolog og debattør David Gress. 

Barbara Gress voksede op i det avangardistiske internationale kunstnermiljø Decenter, der først residerede i en nedlagt skolebygning i Glumsø. I 1970 flyttede familien ind i gartnerboligen i Marienborg Slotspark på Møn. Her levedes livet frit og anarkistisk med prominente kunstnere fra nær og fjern som hyppige gæster. Dette har Barbara Gress skildret i sine anmelderroste erindringsbøger Dæmoner og engle og Huset og Slottet. Hun skrev i 1999 biografien "Da verden var vores" om filminstruktøren Astrid Henning-Jensen. I 2000 udgav hun den humoristiske børnebog Den Pralende Tenor med egne illustrationer. Barbara Gress er som billedkunstner mest kendt for sine DSB-plakater og værker til Dyrehavsbakken. Hun var i en årrække scenograf ved 
Riddersalen på Frederiksberg. Barbara Gress var skabte ligeledes scenografi til bl.a. Danmarks Radio, Det Kongelige Teater og Cirkusrevyen. 

Hun var især i sine sidste år ramt af svær depression og tog sit eget liv i efteråret 2001. Hun efterlod sig en søn.

Kilder 
 Nekrolog 9 november 2001 information.dk

Eksterne henvisninger 
 Barbara Gress på Litteratursiden.dk
 
 
 

Børnebogsforfattere fra Danmark
Malere fra Danmark
Selvbiografer fra Danmark
Jordan Ferri

Jordan Ferri (født 12. marts 1992 i Cavaillon, Frankrig) er en fransk fodboldspiller, der spiller som midtbanespiller for Olympique Lyon.

Klubkarriere

Olympique Lyonnais 
Ferri skiftede til Lyon i 2007. Han blev rykket op til senior truppen i 2011, dog er han stadig tilgængelig for klubbens reserve hold.

Ferris debut faldt den 8. november 2012 i en Europa League kamp imod Athletic Bilbao, hvor han som indskifter erstattede holdkammeraten Alexandre Lacazette i 82' minut.

Ferri fik sin liga debut den 12. december 2012 imod AS Nancy, hvor hen erstattede en skadet Anthony Réveillère i 30' minut.

Landshold 
Ferri spiller (pr. januar 2014) for Frankrigs U21 landshold. Han har derudover også i 2013 spillet tre kampe for U20 landsholdet.

Eksterne henvisninger 

 Transfermarkt.co.uk | Spillerinfo
 Goal.com | Spillerinfo 
 LFP | Spillerinfo
 Espnfc.com | Spillerinfo

Fodboldspillere fra Frankrig
Fodboldspillere fra Olympique Lyon
Rachid Ghezzal

Rachid Ghezzal (født 9. maj 1992 i Décines-Charpieu, Frankrig) er en fransk/algiersk fodboldspiller, der spiller som kantspiller for den tyrkiske klub Besiktas.

Klubkarriere

Lyon 
Den 10. juli 2010 skrev Ghezzal under på sin første professionelle kontrakt. Ghezzal blev i 2012-13 sæsonen en permanent del af klubbens førsteholdstrup. Træner Rémi Garde som også havde rykket Ghezzal op på førsteholdet, gav Ghezzal rygnummer 31 til at starte med. Ghezzal blev senere hen tildelt rygnummer 11.

Han fik sin debut den 4. oktober 2012 i en Europa League kamp imod Ironi Kiryat Shmona. Ghezzal startede på banen, og Lyon vandt 4-3.

Landshold 
Ghezzal har (pr. marts 2018) spillet 13 kampe og scoret ét mål for det algierske landshold.

Personlige liv 
Ghezzal er født i Décines-Charpieu som ligger i Frankrig, men har algeriske forældre. Han er lillebror til den algeriske fodboldspiller Abdelkader Ghezzal.

Eksterne henvisninger  
 
 Espnfc.com | Spillerinfo

Referencer 

Fodboldspillere fra Algeriet
Fodboldspillere fra Frankrig
Fodboldspillere fra Olympique Lyon
Fodboldspillere fra AS Monaco FC
Mehdi Zeffane

Mehdi Zeffane (født 19. maj 1992 i Sainte-Foy-lès-Lyon, Frankrig) er en fransk/algiersk fodboldspiller der spiller som forsvarsspiller for den franske klub Rennes. Han har tidligere spillet for Olympique Lyon. Han meddelte i sin Instagram-historie den 16 juni 2021, at han giftede sig.

Klubkarriere

Olympique Lyon 
Zeffane fik debut for klubbens B hold den 21. august 2010 i 1-0 nederlaget imod RCO Agde, hvor Zeffane spillede alle 90' minutter. Hans første mål for B holdet faldt den 31. august 2011, hvor han scorede i 54' minut imod FC Villefranche. Kampen endte 6-0 til Zeffane og co.

Den 6. december 2012 fik Zeffane sin debut for Lyons førstehold i en Europa League pulje kamp imod israelske Hapoel Ironi Kiryat Shmona. Zeffane spillede alle 90 minutter, og assisterede Yassine Benzias 2-0 scoring i 58' minut.

Landshold 
Zeffane har (pr. marts 2018) spillet 14 kampe på det algierske landshold.

Referencer

Eksterne henvisninger 

 

Fodboldspillere fra Frankrig
Fodboldspillere fra Algeriet
Fodboldspillere fra Olympique Lyon
Fodboldspillere fra Stade Rennais FC
Calberlah

Calberlah er en kommune i Landkreis Gifhorn i den tyske delstat Niedersachsen. Den ligger mod øst i amtet (Samtgemeinde) Isenbüttel, vest for byen Wolfsburg.

Geografi 
Isenbüttel ligger på højden Papenteich mellem floderne Hehlenriede og Mühlenriede.
I den sydvestlige del af kommunen drejer Elbe-Seitenkanal af fra Mittellandkanal

Inddeling 
I kommunen ligger syv landsbyer:
 Allenbüttel
 Allerbüttel
 Brunsbüttel
 Calberlah
 Edesbüttel
 Jelpke
 Wettmershagen

Eksterne kilder/henvisninger 

 Amtets websted
Ribbesbüttel

Ribbesbüttel er en kommune i Landkreis Gifhorn i den tyske delstat Niedersachsen. Den ligger mod vest i amtet (Samtgemeinde) Isenbüttel.

Geografi 

Ribbesbüttel ligger ved sydenden af Lüneburger Heide på højdedraget Papenteich, omkring 20 km nord for Braunschweig og 5 km syd for Gifhorn.

Inddeling 
I kommunen ligger landsbyerne og bebyggelserne:
 Ausbüttel
 Druffelbeck
 Ribbesbüttel
 Vollbüttel
 Warmbüttel

Eksterne kilder/henvisninger 

 Amtets websted
USA's ambassadør i Danmark

Den første diplomat, som skulle repræsentere USA i Danmark var Henry Wheaton, der blev udpeget i 1827 som Chargé d'affaires. Derefter fulgte en række diplomater og ministre indtil 1890, hvor den første ambassadør. Ambassadøren har sit kontor på USA's ambassade i København.

Liste over USA's ambassadører i Danmark

Se også 
 Forholdet mellem USA og Danmark
 Danmarks udenrigsforhold

Referencer

Eksterne henvisninger 
 USA's Ambassade i København
 United States Department of State: U.S. Relations With the Kingdom of Denmark

Ambassadører fra USA
Anne Sina

Anne Fuglsang-Damgaard Sina (født 3. april 1987 i Flensborg) er en dansk politiker og tidligere folketingsmedlem i to perioder for Socialdemokraterne.

Baggrund 
Sina blev født i 1987 ind i et et læge- og sygehushjem med forældre der var samfundsmæssigt engageret.
Hun fik Studentereksamen fra Deutsches Gymnasium für Nordschleswig i 2005 og har en uddannelse som cand.scient.pol. fra Københavns Universitet.
Sina er gift med det socialdemokratiske folketingsmedlem Rasmus Horn Langhoff. Parret bor på Amager.

Politiske karriere 
Sina meldte sig ind i Danmarks Socialdemokratiske Ungdom da hun var omkring fjorten år.

Nogle uger i 2011 og 2012 var hun stedfortræder i Folketinget for henholdvis Karen J. Klint og Troels Ravn.
Den 1. januar 2014 blev hun fuldgyldigt folketingsmedlem da hun som suppleant erstattede Jacob Bjerregaard, der havde valgt at træde ud af Folketinget efter han blev valgt til borgmester i Fredericia.
I Folketinget var hun medlem af Kommunaludvalget, Sundheds- og Forebyggelsesudvalget, Transportudvalget og Udvalget vedrørende Etisk Råd. Hun opnåede ikke genvalg ved folketingsvalget i 2015.

Henvisninger 

Tidligere folketingsmedlemmer fra Socialdemokraterne
Folketingsmedlemmer i 2010'erne
Politologer fra Danmark
Giannelli Imbula

Giannelli Imbula (født 12. september 1992 i Vilvoorde, Belgien) er en fransk fodboldspiller med rødder fra Congo, der spiller som midtbanespiller for Ligue 1-klubben Toulouse, udlejet fra Stoke City.

Ungdomskarriere 
Imbula har spillet i adskillige klubber som ung. Han startede med fodbolden i 1998 hvor han spillede for US Argenteuil i et år. Herefter skiftede han til Racing Colombes 92 i 2000 som han spillede hos indtil i 2004, hvorefter han tog til Paris Saint-Germain og spillede i et år. Herefter skiftede Imbula igen tilbage til Racing Colombes 92 i 2005 og spillede der indtil 2007. Han skiftede efter Racing Colombes 92 til Guingamp.

Klubkarriere

En Avant Guingamp 
Imbula spillede for Guingamps ungdomshold i to år (2007-2009). Men i 2009 blev han rykket op til senior truppen, og blev permanent en førsteholdsspiller.

Den 16. oktober 2009 fik han både sin debut som professionel fodboldspiller og i Ligue 2 i en kamp imod Dijon FCO. Han blev dermed med sine 17 år, en måned og 4 dage den yngste spiller til at spiller i Ligue 2.

I maj 2013 blev Imbula årets spiller i Ligue 2. Imbula spillede i alt 91 ligakampe for klubben, indtil han i 2013 blev solgt.

Olympique Marseille 
Den 19. juli 2013 bekræftede Olympique Marseille, at de havde købt den unge midtbanespiller.

Landshold 
Imbula spiller (pr. januar 2014) på Frankrigs U21 landshold. Han spillede 2013 for landets U20 landshold, hvor han spillede tre kampe.

Imbula kan både spiller for ,  og

Personlige liv 
Imbula er født i Vilvoorde i Belgien, men er opvokset i Frankrig. Hans forældre kommer fra den Demokratiske Republik Congo.

Eksterne henvisninger

Referencer 

Fodboldspillere fra Frankrig
Fodboldspillere fra Belgien
Fodboldspillere fra En Avant Guingamp
Fodboldspillere fra Olympique Marseille
Fodboldspillere fra Stoke City F.C.
Fodboldspillere fra Toulouse FC
Wasbüttel

Wasbüttel er en kommune i Landkreis Gifhorn i den tyske delstat Niedersachsen. Den ligger i den sydøstlige del af amtet (Samtgemeinde) Isenbüttel,

Geografi 
Wasbüttel ligger mellem naturparkerne Südheide og Elm-Lappwald i trekanten mellem byerne Wolfsburg, Braunschweig landkreisens administrationsby Gifhorn. Elbe-Seitenkanalen drejer i den det østlige hjørne af kommunen af fra Mittellandkanal.

Nabokommuner 
Nabokommuner er Isenbüttel, Calberlah og Meine.

Eksterne kilder/henvisninger 

 Amtets websted
Benjamin Mendy

Benjamin Mendy (født 17. juli 1994 i Longjumeau, Frankrig) er en fransk fodboldspiller med rødder fra Senegal, der spiller som forsvarsspiller for Premier League klubben Manchester City.

Klubkarriere

Le Havre 
Mendy skiftede til Le Havre i 2007. Han spillede for klubbens ungdomshold i tre år, indtil han i 2010 spillede for klubbens B senior hold. 

Efter Mendy den 24. juli 2011 skrev under på sin første professionelle kontrakt, blev han også en permanent del af førsteholdet, selvom han stadig var tilgængelig for B holdet. På dette tidspunkt var han bl.a. jagtet af Premier League-klubberne Arsenal og Sunderland.

Han nåede i alt at spille 12 ligakampe for B holdet, og 57 ligakampe for A holdet.

Olympique Marseille 
I juli 2013 bekræftede Olympique Marseille, at de havde købt den unge teenager.

Landshold 

Mendy har spillet for sit lands U16, U17, U19 og U18 landshold. Information om antal kampe og mål kan ses i infoboksen til højre.

Mendy nåede bl.a. i kvartfinalen med sit U17 landshold i U/17 VM i fodbold.

Referencer

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 2018
Fodboldspillere fra Le Havre AC
Fodboldspillere fra Olympique Marseille
Florian Thauvin

Florian Tristan Mariano Thauvin (født d. 26. januar 1993) er en fransk professionel fodboldspiller, som spiller for Serie A-klubben Udinese.

Klubkarriere

Grenoble Foot 
Thauvin skiftede som ungdomsspiller til Grenoble i 2008, og fik sin førsteholdsdebut for i marts 2011. Efter sæsonen var slut, gik Grenoble konkurs, og rykkede ned i Championnat de France amateur 2, og det resulterede i, at Thauvin skiftede klub.

SC Bastia 
Thauvin skiftede efter Grenobles nedrykning til SC Bastia. Han spillede en vigtig rolle i at Bastia vandt Ligue 2 i 2011-12 sæsonen.

Thauvin skiftede i januar 2013 til Lille, og han blev han det samme udlejet tilbage til sin tidligere klub SC Bastia for 2012-13 sæsonen.

Olympique Marseille 
Thauvin skiftede i september 2013 til Olympique de Marseille uden at have spillet en enkelt kamp for Lille. Han havde været fraværende fra træning i Lille og blev derfor solgt.

Newcastle United 
Efter to år i Marseille skiftede Thauvin til engelske Newcastle United i sommeren 2015.

Marseille retur 
Det lykkedes aldrig Thauvin at slå igennem i England, og blev i januar 2016 lejet tilbage til Marseille. Lejeaftalen blev forlænget i august 2016, og i marts 2017 blev det gjort officielt at han ville skifte tilbage til klubben på en fast aftale.

Thauvin imponerede stort i 2017-18 sæsonen, og sluttede med 22 mål som var nok til andenpladsen på topscorerlisten for sæsonen. Han blev nomineret til årets spiller i ligaen, men måtte nøjes med fjerdepladsen i afstemningen.

Tigres 
Thauvin skiftede i maj 2021 til mexicanske Tigres UANL.

Udinese 
Thauvin skiftede i januar 2023 til Udinese Calcio, efter at han havde fået sin kontrakt med Tigres ophævet.

Landsholdskarriere

Ungdomslandshold 
Thauvin har repræsenteret Frankrig på flere ungdomsniveauer. Han var del af Frankrigs U/20-trup som vandt U/20-verdensmesterskabet i 2013.

Olympiske landshold 
Thauvin var del af Frankrigs trup til sommer-OL 2020.

Seniorlandshold 
Thauvin debuterede for Frankrigs landshold den 2. juni 2017. Han var del af Frankrigs trup der vandt verdensmesterskabet i 2018.

Titler 
Bastia
 Ligue 2: 1 (2011-12)

Frankrig U/20

 U/20-Verdensmesterskabet: 1 (2013)

Frankrig

 Verdensmesterskabet: 1 (2018)

Individuelle

 UNFP Ligue 1 Årets unge spiller: 1 (2012-13)

Referencer

Eksterne henvisninger 

Personer fra Orléans
Fodboldspillere fra Frankrig
Fodboldlandsholdsspillere fra Frankrig
Fodboldspillere fra SC Bastia
Fodboldspillere fra Lille OSC
Fodboldspillere fra Olympique Marseille
Fodboldspillere fra Newcastle United F.C.
Fodboldspillere fra Tigres UANL
Fodboldspillere fra Udinese Calcio
Deltagere ved verdensmesterskabet i fodbold 2018
Verdensmestre i fodbold
Fodboldspillere ved sommer-OL 2020
Alexander N'Doumbou

Alexander A. N'Doumbou (født 4. januar 1992 i Port-Gentil, Gabon) er en fodboldspillere fra Gabon der spiller som midtbanespiller for Ligue 1-klubben Olympique Marseille.

Ungdoms karriere 
N'Doumbou startede med at spille fodbold som 12-årig i AS Sogara i hjemmelandet. Herefter skiftede han til franske FC Carpentras i 2004 som han spillede for indtil 2005. Derfra tog han til Martigues og spillede der et år, indtil han i 2006 skiftede til Olympique Marseille, og fik sig en ungdomskontrakt. N'Doumbou var anfører for Olympique Marseilles U17 mandskab som vandt Championnat National U-17 i 2008-09 sæsonen.

Klubkarriere

Olympique Marseille 
Den 18. november 2009 skrev N'Doumbou under på sin første professionelle kontrakt. 

Den 9. januar 2010 fik N'Doumbou sin debut for førsteholdet imod Trélissac FC i  Coupe de France. Dette var blot fem dage efter hans 18-års fødselsdag

N'Doumbou blev i 2 sæsoner (2011-2013) udlejet til US Orléans. Han spillede i alt 31 ligakampe for klubben og scorede tre mål.

Landshold 
N'Doumbou spiller for Gabons landshold. Han fik sit første opkald fra landstræner Alain Giresse i 2009, men har dog først fået sin debut i 2011.

Personlige liv 
N'Doumbou er søn af en gabonesisk far og en kinesisk mor. Parret mødte hinanden i Kina, da N'Doumbous far den gang gik i skole der.

Eksterne henvisninger 
 Transfermarkt.co.uk | Spillerinfo
 Lequipe.fr | Spillerinfo
 Ligue1.com | Spillerinfo
 Soccerway.com | Spillerinfo

Referencer 

Fodboldspillere fra Olympique Marseille
Fodboldspillere fra Gabon
Kingsley Coman

Kingsley Coman (født 13. juni 1996 i Paris, Frankrig) er en fransk fodboldspiller med rødder fra Guinea-Bissau, der spiller som midtbanespiller for Bayern München.

Klubkarriere

Paris Saint-Germain 
Coman skiftede til PSG i 2005. Han spillede på klubbens ungdomshold indtil han i 2013 blev rykket op på senior truppen.

Den 17. februar 2013 fik Coman endelig sin debut i et overraskende 3-2 nederlag imod FC Sochaux. Coman erstattede Marco Verratti i 87' minut.

Coman blev dermed den yngste PSG spiller til nogensinde at spille for klubben med sine 16 år, 8 måneder og 4 dage.

Juventus FC 
Den 1. juli 2014 skiftede Coman til Serie A-klubben Juventus.

Bayern München 
Coman skiftede til Bayern München d. 1. juli 2017. Hans nuværende kontrakt løber til d. 30. juni 2023.

Landshold 
Coman spiller (pr. januar 2014) for Frankrigs U18 og U19 landshold. Han har tidligere også optrådt for U17 og U16 landsholdende. Mere info om disse landshold kan ses i infoboksen til højre.

Coman debuterede på det franske
A-landshold, den 29 marts 2016 mod Rusland.
Coman scorede sit første mål for det franske landshold, den 29 marts 2016 mod Rusland.

Eksterne henvisninger 
 

Fodboldspillere fra Frankrig
Fodboldlandsholdsspillere fra Frankrig
Midtbanespillere (fodbold)
Fodboldspillere fra Paris Saint-Germain
Personer fra Paris
Fodboldspillere fra Juventus F.C.
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Julian Green

Julian Wesley Green (født 6. juni 1995 i Tampa, Florida, USA) er en amerikansk/tysk fodboldspiller, der spiller som kantspiller for den tyske fodboldklub Greuther Fürth, udlejet fra VfB Stuttgart, samt for USA's landshold.

Klubkarriere

Bayern München 
Green skiftede til Bayern München i 2009 fra SG Hausham som ungdomsspiller. Han spillede permanent for Bayern Münchens ungdomshold, indtil han i 2013 blev rykket op på senior truppen. 

I november 2013 skrev Green under på sin første professionelle kontrakt, som først udløber i 2017.

Hans debut for klubben faldt den 27. november 2013 i en Champions League gruppespils-kamp imod CSKA Moskva, hvor han erstattede Mario Götze. Green var også at finde i Bayerns VM for klubhold trup i 2013. Her erstattede Green i sidste øjeblik en skadet Arjen Robben.

Landshold 
Green spiller for det amerikanske landshold, som han repræsenterede ved VM i 2014 i Brasilien.  

Green optrådte også for Tysklands U16, U17 og U19 landshold samt for USA's U18 landshold.

Personlige liv 
Julian Green er født i Tampa, Florida som ligger i USA, men er opvokset i Tyskland. Dette resultere i, at han som sagt kan spille for både det amerikanske landshold og det tyske landshold.

Eksterne henvisninger

Referencer 

Fodboldspillere fra Tyskland
Fodboldspillere fra USA
Deltagere ved verdensmesterskabet i fodbold 2014
Fodboldspillere fra FC Bayern München
Fodboldspillere fra Hamburger SV
Fodboldspillere fra VfB Stuttgart
Bogreol

En bogreol, boghylde, bogskab (med låger) eller kabinet (lukket bogreol) − er møbler og inventar hvis hovedformål er opbevaring af bøger, men anvendes ofte også til andre formål, for eksempel til opstilling eller udstilling af fotografier, medaljer, keramikgenstande eller anden pynt.

Ved anvendelse af bogreoler − herunder bogskabe og boghylder − søger man at løse det problem, der kan opstå når
antallet af bøger der skal håndteres og holdes styr på, er vokset så meget at det besværliggør arbejdet.

Først fra slutningen af 1400-tallet med bogtrykkerkunstens udbredelse blev der et større behov for opbevaring af bøger ud over i samfundets øverste lag, skrivestuer, scriptorier, i kancellier, klostre, arkiver og lignende.

Da måden at opbevare bøger på også har betydning for deres tilstand på længere sigt, er det ikke ligegyldigt hvordan man griber opgaven an.

En særlig udformning til opbevaring og transport af bøger er en barrister's bookcase. Det er en slags flytbar 'reolkasse', ofte med tophængt glaslåge og hængsler så advokater kunne medbringe deres lovbøger rundt til forskellige retssale.

Noter

Eksterne henvisninger 
  Wikimedia Commons har flere filer relaterede til Bogreoler – Boghylder – Biblioteksrum – Kompakte arkivsystemer – [[:commons:Category:Stacks (bookshelves)|Stacks (bookshelves) (magasiner?) ]] 
 "Bookcase design" med mange forskellige udformninger af bogreoler - hos Flickr.com
 "History of Bookcases" , lille reolhistorie



Reoler
Bøger
Bogvæsen og boghåndværk
Kabinetter
Ester Bock

Ester Bock (født 23. marts 1936 i Sønderjylland) er en dansk forfatter.

Ester Bock er uddannet magister i litteraturhistorie og har arbejdet med voksenundervisning, bl.a. som lærer i folkehøjskolen. I 1971 udgav hun sin første børnebog, der startede hendes karriere som børnebogsforfatter. I 1977 udgav hun salmesamlingen Psalt. Siden da har hun skrevet flere børnebøger samt sangbar lyrik.

Eksterne henvisninger 
Litteratursiden - Ester Bock 

Romanforfattere fra Danmark
Børnebogsforfattere fra Danmark
Salmedigtere fra Danmark
Personer fra Sønderjylland (i Danmark)
Lærere fra Danmark
Danskere i 1900-tallet
Danskere i 2000-tallet
Reol

En reol er et møbel eller et stykke inventar til opbevaring, der består af hylder, for eksempel til bøger, nipsgenstande, værktøj, tøj, varer og meget mere. Reoler findes anvendt i stor udstrækning i supermarkeder, lagre, værksteder og biblioteker. Reoler er ofte lavet af træ eller metal.

Beskrivelse 

Reoler består af to eller flere lodretstående sidestykker eller stolper, der bærer en række hylder over hinanden. Reoler er især beregnet til at stå på gulvet (oftest op ad væggen) og tjene til opbevaring af varer, bøger, flasker og lignende. I almindelig sprogbrug anvendes ordet reol især om en bogreol, og undertiden om (eller med tanke på) de enkelte rum, fag eller hylder.

Noter 

Kabinetter
Møbler
Detailhandel
Juliane Preisler

Juliane Preisler (født 23. juli 1959 i København) er en dansk forfatter, som beskæftiger sig med forskellige litterære genrer og former, blandt andet lyrik og prosa. Hun fik først offentliggjort nogle digte i begyndelsen af 1980'erne, inden hun fik udgivet sin første bog i form af digtsamlingen Uden i 1983. Ved siden af sin forfattervirksomhed har Preisler også virket som litteraturanmelder.

Opvækst og karriere 
Juliane Preisler er datter af filosoffen Peter Zinkernagel og Gerd Preisler. I 1978 blev hun student fra Sortedam Gymnasium. Herefter blev hun optaget på litteraturvidenskabsstudiet på Københavns Universitet. I 1984 blev hun magister i litteraturvidenskab, efter blandt andet at have beskæftiget sig med den franske forfatter Marguerite Duras, som Preisler har været meget inspireret af i sit eget forfatterskab.

I begyndelsen af 1980'erne blev et par af hendes digte antaget i tidskriftet Hvedekorn, og i 1983 debuterede hun i bogform med bogen Uden. Siden da har hun fået udgivet mange værker inden for både lyrik og prosa. I en tid var Preisler litteraturanmelder for Dagbladet Information og har desuden arbejdet som oversætter, mens hun også skrev nye romaner og digte. Fra 1998 har hun også arbejdet som dramatiker og har blandt andet skrevet nogle stykker til Det Kongelige Teater. 

Juliane Preisler har siden 1996 været gift med dramatiker og forfatter Peter Asmussen. Hun er bosat i København og har ingen børn.

Litterær stil 
I nogle af sine romaner har Preisler blandt andet anvendt elementer fra den psykologiske dannelsesroman og fra eventyrromaner samt gysergenren. Blandt temaerne i hendes værker kan nævnes ensomhed, længsel efter kærlighed og mennesker, der mødes. Endvidere har hun arbejdet med mønstre og bevægelser i identiteten.

Priser og udmærkelser  
Preisler har i løbet af årene modtaget mange litteraturpriser, blandt andet: 
 1984: Klaus Rifbjergs debutantpris for lyrik
 1985: Statens Kunstfonds 3-årige stipendium
 1986: Edith Rode Legatet
 1989: Dansk Litteraturpris for Kvinder
 1991: Peder Jensen Kjærgaard og hustrus Legat
 1995: Søren Gyldendals studierejselegat
 1999: Statens Kunstfonds arbejdslegat
 2005: Statens Kunstfonds livsvarige ydelse

Referencer 

Digtere fra Danmark
Dramatikere fra Danmark
Oversættere fra Danmark
Romanforfattere fra Danmark
Litteraturkritikere fra Danmark
Journalister ved Dagbladet Information
Kunstnere på finansloven
Personer i Kraks Blå Bog
Danskere i 1900-tallet
Danskere i 2000-tallet